VS001434
Datum: 1991-01-21T01:00:00.000+01:00
datum_sodbe_i_stopnje: 2002-12-29T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe kolena in goleni in njihove posledice - izguba okončin in drugih organov in njihove posledice
fischer: zelo hudi primeri
odskodnina: 18500000 SIT
opombe: II Ips 440/2005. Revizijo sta vložili tožeča in tožena stranka. Reviziji obeh sta bili zavrnjeni.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 25 do 30 let

Osnovnošolka, kasneje dijakinja.

## Škodni dogodek

Prometna nesreča.

## Poškodba

Odprt večkratni prelom zgornjega dela obeh goleni, prelom desne koželjnice z izpahom glavice podlahtnice, popoškodbena odstranitev desne goleni, gnojenje krna desne goleni.

## Telesne bolečine

5500000 SIT Izredno hude 5 dni, hude 14 dni, občasne hude 19 dni, srednje hude 4 tedne, občasne srednje hude 4 tedne, lahke 3 mesece, občasne in pojenjujoče v obliki fantomskih bolečin v amputirani desni goleni (ki so se manifestirale tudi v obliki občasnih hudih) so še vedno prisotne.

#### Hospitalizacija

Več hospitalizacij, skupaj 3 mesece in 27 dni; 5 operacij v času prve hospitalizacije (desna podlaht, desna golen, leva golen, imputacija prstov desne noge, imputacija desne goleni); v obdobju hospitalizacije je ves čas ležala, proti koncu zdravljenja so jo posadili v invalidski voziček; korekcija krna desne goleni v času druge hospitalizacije; odstranitev osteosintetskega materiala v času tretje hospitalizacije; v tem obdobju je pričela hoditi s pnevmatsko protezo in berglami; operativna odstranitev dela propadle kosti na krnu desne goleni v času četrte hospitalizacije; sledila je še operacija s korekcijo krna v času rehabilitacije v zavodu za rehabilitacijo; zaradi močne atrofiranosti krna je bila potrebna zamenjava ležišča proteze, za kar je bila potrebna še ena hospitalizacija v zavodu za rehabilitacijo; operacija korekcije krna.

#### Ambulantno zdravljenje

Večkratkrat ambulantno pregledana in pregledi pri splošnem zdravniku, psihosocialna obravnava.

#### Rehabilitacija

4-krat hospitalizirana v zavodu za rehabilitacijo, skupaj 1 mesec in 23 dni; vaje za krn, okupacijska terapija, treningi hoje s protezo.

#### Nevšečnosti med zdravljenjem

Jemanje zdravil, infuzije, transfuzije, vezanost na posteljo; 28-krat RTG; 6 tedensko nošenje mavca; nošenje bergel; hoja s protezo ter berglami; vzrok za dolgotrajno zdravljenje je bil problematičen krn amputirane desne goleni, ki je oteževal izdelavo definitivne kolenske proteze; povijanje krna, zdravljenje je trajalo 2 leti.

## Strah

1000000 SIT Ob nezgodi je bila v šoku. Intenziven sekundarni strah za izid in posledico zdravljenja, ter kasneje ob amputaciji in kasnejših številnih posegih, ki so ji v posledici predstavljali večkratno krajšanje noge.

## Zmanjšanje življenjske aktivnosti

10000000 SIT 70-odstotno ZŽA. Omejenost v vsakdanjem življenju, ki se odraža pri vsakršni daljši hoji (kjer si mora pomagati z eno dokomolčno berglo), na delih, ki se opravljajo kleče ali čepe, delih, kjer se dolgo časa stoji na mestu, onemogočen ji je prevoz z javnimi prevoznimi sredstvi. Zmanjšana groba moč desne roke, omejena gibljiovst zapestja in omejena gibljivost desnega komolca jo ovira pri opravljanju gospodinjskih del. Nesposobnost za kakršnokoli pridobitno delo, kakor tudi za normalno življenje. Pričakovan je zgoden degenerativni proces levega kolenskega sklepa, kar pomeni še dodatne omnejitve tožnice.

## Skaženost

2000000 SIT Trajne estetske posledice se odražajo v odstranjeni desni goleni, zadebelitvi desnega zapestja, v brazgotini na desni podlahti, na krnu in okrog levega kolena in goleni. Trajno bo morala uporabljati protezo, pri daljši hoji si bo morala pomagati z uporabo ene dokolenske bergle.

---

ZOR člen 200, 203